
ŽUPANČIČEVA FRULICA 2010 

Letošnjega predizbora za najboljšega deklamatorja Župančičeve frulice 2010 se je  udeležilo 64 deklamatorjev z različnih slovenskih šol, ki so se predstavili z izbrano pesmijo Borisa A. Novaka (Življenje stvari; Sladki sonet ali Leteča preproga) iz pesniške zbirke Kako rastejo stvari. (Prešernova založba, 2004). Z naše šole sta sodelovala JAN ČUGALJ, 5. b, in MAŠA OŠLAK, 6. b. 
Njihove nastope je ocenjevala strokovna komisija za izbor najboljšega deklamatorja Župančičeve frulice 2010 v sestavi: Gašper Jarni, dramski in filmski igralec ter lutkar, Helena Vukšinič, univ. dipl. komparativistka in prof. slovenskega jezika, ter Breda Kočevar, mladinska knjižničarka in pravljičarka. Strokovna komisija je imela izredno zahtevno delo in je s težavo izbrala 5 najboljših, ki se bodo predstavili na zaključni prireditvi Jubilejne 20. Župančičeve frulice. 

Med petimi izbranimi petimi deklamatorji je tudi MAŠA OŠLAK. Za uspeh ji iskreno čestitamo!

Zaključna prireditev Jubilejne 20. Župančičeve frulice bo v petek, 11. junija 2010, ob 11. uri na Vinici. Izbrani deklamatorji se boste skupaj z izbranimi pesniki (osnovnošolskimi in srednješolskimi) še enkrat predstavili občinstvu in strokovni komisiji. Nato bosta strokovni komisiji izdali imena zmagovalcev. Najboljša pesnika bosta prejela Župančičevi frulici za najboljšega osnovnošolskega oziroma srednješolskega pesnika leta 2010. Najboljši deklamator bo dobil Pastirski rog – simbol govorništva. 
Matejka Tirgušek, mentorica 

